九日新種梅花開
作者：方岳
朝代：宋

paragraphs: 木葉綠未脫，菊叢黄始華。
泛萸幾何日，尚覺陶巾斜。
寒梅殊不情，矜秋吐奇葩。
霜鬚半含蕾，春{艹拱}新茁芽。
記初手鋤月，垂楊已藏鴉。
了無盤錯根，但有枯槎牙。
真同棄之耳，生意詎可涯。
歲行不能半，孤秀則汝嘉。
眷言抱幽獨，乃亦紛競耶。
妨處在歲寒，奚取俗眼夸。
盍守虬龍姿，毋汙蜂蝶譁。
雪霜政凌厲，春自不我遐。